Kommissionens forordning (EF) nr. 2365/2001
af 3. december 2001
om indstilling af fiskeri efter rødfisk fra fartøjer, som fører britisk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 1965/2001(2), særlig artikel 21, stk. 3, og
ud fra følgende betragtning:
(1) I Rådets forordning (EF) nr. 2848/2000 af 15. december 2000 om fastsættelse for år 2001 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), ændret ved Kommissionens forordning (EF) nr. 1666/2001(4), fastsættes rødfiskkvoterne for 2001.
(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.
(3) Ifølge de oplysninger, der er meddelt Kommissionen, har fiskeriet efter rødfisk fra fartøjer, som fører britisk flag eller er registreret i Det Forenede Kongerige, i farvandene i ICES-område V og XIV (grønlandske farvande) nået den tildelte kvote for 2001. Det Forenede Kongerige har forbudt fiskeri efter denne bestand fra den 24. oktober 2001. Denne dato bør derfor også fastsættes i denne forordning -
UDSTEDT FØLGENDE FORORDNING:
Artikel 1
Fiskeriet efter rødfisk fra fartøjer, der fører britisk flag eller er registreret i Det Forenede Kongerige, i farvandene i ICES-område V og XIV (grønlandske farvande) har medført, at Det Forenede Kongeriges rødfiskkvote for 2001 må anses for at være opbrugt.
Fiskeriet efter rødfisk i farvandene i ICES-område V og XIV (grønlandske farvande) fra fartøjer, der fører britisk flag eller er registreret i Det Forenede Kongerige, er forbudt ligesom opbevaring om bord, omladning og landing af den ovenfor nævnte bestand fanget af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 24. oktober 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. december 2001.